Malaysian Journal of Social Sciences and Humanities (MJSSH) (e-ISSN : 2504-8562) 2024, Volume 9, Issue 2, e002723 DOI: RESEARCH ARTICLE Memahami Strategi Manipulasi Naratif Ekstremis: Keperluan Mendidik Masyarakat dan Modus Operandi (Understanding the Strategy of Narrative Manipulation and Extremist Modus Operandi: The Need to Educate the Public) Kartini Kamaruzzaman1* Abdul Rashid Abdul Aziz3 Is'haq Ibrahim Ahmad Bani Melhem5 , Ros Aiza Mohd Mokhtar2 , Ali Nasser Ali Al-Tahitah4 1Program Komunikasi Media Baharu, Fakulti Kepimpinan dan Pengurusan, Universiti Sains Islam Malaysia (USIM), Bandar Baru Nilai, 71800, Nilai, Negeri Sembilan, Malaysia. Email: 2Program Akidah dan Pengajian Agama, Fakulti Kepimpinan dan Pengurusan, Universiti Sains Islam Malaysia (USIM), Bandar Baru Nilai, 71800, Nilai, Negeri Sembilan, Malaysia. Email: rosaiza@usim.edu.my 3Program Kaunseling, Fakulti Kepimpinan dan Pengurusan, Universiti Sains Islam Malaysia (USIM), Bandar Baru Nilai, 71800, Nilai, Negeri Sembilan, Malaysia. Email: rashid@usim.edu.my 4Program Dakwah dan Penguruan Islam, Kepimpinan dan Pengurusan, Universiti Sains Islam Malaysia (USIM), Bandar Baru Nilai, 71800, Nilai, Negeri Sembilan, Malaysia. Email: alinasser@usim.edu.my 5Program Dakwah dan Pengurusan Islam, Fakulti Kepimpinan dan Pengurusan, Universiti Sains Islam Malaysia (USIM), Bandar Baru Nilai, 71800, Nilai, Negeri Sembilan, Malaysia. Email: ishaq@usim.edu.my CORRESPONDING AUTHOR (*): Kartini Kamaruzzaman KATA KUNCI: Naratif Strategi Modus Operandi Ekstremis KEYWORDS: Narrative Strategy Modus Operandi Extremist CITATION: Kartini Kamaruzzaman et al. (2024). Memahami Strategi Manipulasi Naratif dan Modus Operandi Ekstremis: Keperluan Mendidik Masyarakat. Malaysian Journal of Social Sciences and Humanities (MJSSH), ABSTRAK Artikel ini membincangkan berkenaan keperluan mendidik masyarakat berkaitan kepentingan memahami strategi manipulasi naratif dan modus operandi yang dilakukan oleh kumpulan atau individu ekstremis. Kajian ini dilaksanakan dengan metodologi kualitatif dengan temu bual separa struktur. Ia merangkumi pelbagai latar belakang peserta kajian. Ia termasuklah pempengaruh dan tokoh agama, pakar bidang bahasa, pakar bidang tasawuf, pakar kendalian rehabilitasi ekstremisme, wakil Polis Diraja Malaysia (PDRM), pencipta kandungan digital media sosial, produser media digital, menteri terdahulu di Jabatan Hal Ehwal Agama dan wakil organisasi bukan kerajaan. Hasil dapatan kajian dianalisis menggunakan kaedah analisa tematik. Dapatan kajian yang diperolehi melibatkan pandangan peserta kajian dari pelbagai latar belakang sosial yang menyumbang kepada kepentingan untuk memahami strategi dan manipulasi naratif serta modus operandi kumpulan dan individu ekstremis. Tiga dapatan utama adalah berkaitan salah faham dan manipulasi naratif jihad oleh kumpulan atau individu ekstremis, keperluan memahami strategi © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY).
Malaysian Journal of Social Sciences and Humanities (MJSSH) (e-ISSN : 2504-8562) 9(2), e002723. manipulasi naratif kepada masyarakat serta pendedahan kepada modus operandi ekstremis. ABSTRACT This article discusses the need to educate the public regarding the importance of understanding the narrative manipulation strategy and modus operandi carried out by extremist groups or individuals. This study uses a qualitative methodology with semi-structured interviews involving includes various backgrounds of participants. This influencer cum religious figures, language experts, Sufism experts, anti-extremism experts, representatives of the Royal Malaysia Police (PDRM), social media content creators, digital media producer, former ministers in the Department of Religious Affairs and representatives of non- governmental organisations. The results of the study were analysed using the thematic analysis method. The findings of the study obtained are important because they involve the views of participants from various social backgrounds that contribute to the understanding of strategies and narrative manipulation as well as the modus operandi of extremist groups and individuals. The three main findings are related to the misunderstanding and manipulation of 'jihad' narrative by extremist groups or individuals, the need to provide an understanding regarding the strategy of narrative manipulation to the public as well as exposure to extremist modus operandi. Sumbangan/Keaslian: Sumbangan utama kajian ini adalah untuk memberikan pendedahan strategi manipulasi naratif dan modus operandi ekstremis sebagai satu keperluan untuk mendidik masyarakat, khususnya di Malaysia. Kajian ini turut jihad yang sering menyumbang kepada dimanipulasikan kumpulan atau individu ekstremis. literatur sedia berkenaan naratif 1. Pengenalan Menurut National Institute of Justice (2023), penggunaan Internet dan media sosial telah memainkan peranan dalam proses radikalisasi yang menyebabkan individu direkrut untuk aktiviti berkait dengan ekstremisme. Situasi terebut boleh terjadi apabila pengguna menggunakan internet dan media sosial untuk mendapatkan maklumat. Oleh yang demikian, ia membuka ruang dan risiko kepada pengguna untuk terdedah kepada bahan dan sumber ideologi yang ekstrem kerana pengguna berpotensi melayari internet untuk tempoh yang lama disamping ruang interaksi Internet yang terbuka membolehkan setiap individu untuk melontarkan pendapat dan mencari pemikiran yang sama. Pada tahun 2011, dunia kejutkan dengan gerakan radikalisme dan ekstremisme, terutamanya yang dilakukan oleh Daesh. Berbanding kumpulan pengganas lain, Daesh lebih dikenal pasti dalam beberapa aspek. Pertama, Daesh memanfaatkan kemajuan Internet seperti majalah dalam talian dan media sosial seperti YouTube untuk mempengaruhi dan merekrut ahli baharu. Kedua, dengan keganasan yang telah dilakukan di seluruh dunia ia menunjukkan Daesh menambah impak dengan merosakkan imej © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 2
Malaysian Journal of Social Sciences and Humanities (MJSSH) (e-ISSN : 2504-8562) agama, terutamanya Islam dan mempengaruhi persepsi manusia secara negatif (Muhd Imran et al., 2018). Kajian turut menunjukkan bahawa kumpulan atau individu ekstremis telah menggunakan pendekatan naratif seperti memasukkan elemen-elemen sejarah untuk menarik perhatian orang awam (Reed & Dowling, 2018). Selain itu, ideologi jihad telah disebarkan melalui media sosial memudahkan proses merekrut ahli menyentuh fikiran dan emosi. Sebagai contoh, konsep jihad kerap diaplikasikan oleh ekstremis dan dimanipulasikan dengan sejarah penubuhan sistem khilafah Islamiah (Muhd Imran et al., 2018). Matlamat utama kumpulan ekstremisme (seperti Daesh) adalah untuk menubuhkan sistem khalifah Islam melalui Jihad Qital atau jihad bersenjata (Radicalisation Awareness Network, 2020). Bagi mereka, jihad bersenjata adalah satu-satunya cara untuk menubuhkan negara Islam dan untuk mencapai matlamat jihad termasuklah pengeboman berani mati yang dianggap syahid. Terdapat naratif lain yang sering dimanipulasikan oleh ekstremis atau pelampau agama. Sebagai contoh, ekstremis agama sering menggunakan naratif dan penceritaan berkaitan peperangan untuk memanipulasi hak komuniti Muslim dan ketidakadilan dalam menentang negara-negara yang dilabelkan sebagai kafir (Radicalisation Awareness Network, 2019). Manipulasi naratif adalah perkara yang berbahaya kerana ia boleh menyebabkan salah faham dalam kalangan masyarakat awam. Justeru, berdasarkan dapatan kajian, artikel ini memberikan pencerahan berkaitan naratif yang sering dimanipulasikan oleh kumpulan atau individu ekstremis, keperluan dalam memberikan pendedahan strategi manipulasi naratif oleh ekstremis serta modus operandi yang sering diimplementasikan oleh kumpulan atau individu ekstremis. 2. Sorotan Literatur 2.1. Naratif Ekstremis dan Modus Operandi Kumpulan ekstremis seperti Daesh beroperasi berdasarkan tafsiran agama yang didorong oleh tafsiran regresif dan penguatkuasaan keganasan agama (Steed, 2016; El- Muhammady, 2017; Yasin, 2017). Mereka juga bergantung pada sudut pandangan ideologi untuk menyokong kepada keganasan, sikap tidak bertoleransi dan kekejaman (Jawhar, 2016). Berkenaan dengan modus operandi, kumpulan ekstremis agama sering menggunakan naratif yang mengintegrasikan unsur agama, ideologi, moral, sosial dan politik (Fishman, 2016). Meskipun mesej yang disampaikan oleh kumpulan ekstremis untuk mengajak berperang dan menyokong unsur keganasan, ia dibina dengan cara yang menarik dan disebarkan dalam pelbagai cara untuk mempengaruhi orang ramai. Menurut Muhd Imran et al. (2018), sebagai proses indoktrinasi, kumpulan ekstremisme beroperasi berdasarkan fahaman bahawa, yang pertama, apa sahaja yang bertentangan dengan tauhid mesti diperangi. Kedua berkaitan perbezaan di antara Islam dan kafir di mana ekstremis agama seperti Daesh menganggap orang kafir sebagai golongan yang menentang Islam. Ketiga, kumpulan ekstremis agama memegang ideologi takfirisme iaitu fahaman melabel golongan 'kafir' atau mengkafirkan mereka yang tidak selari dengan pemikiran mereka. Akibatnya, memerangi orang-orang kafir termasuk orang awam yang tidak sehaluan dengan mereka meskipun secara ganas dianggap boleh. Keempat, bagi mencapai tujuan tersebut, kumpulan ekstremis agama mendedahkan ahli mereka dengan acara, bahan bacaan, filem, gambar berkaitan kezaliman orang kafir terhadap Islam seperti penderitaan umat Islam di Afghanistan, Palestin, Iraq dan Kashmir. © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 3
Malaysian Journal of Social Sciences and Humanities (MJSSH) (e-ISSN : 2504-8562) 2.2. Naratif Ekstremisme dan Pelaksanaan Usaha Mencegah Terdapat beberapa langkah asas yang dilaksanakan oleh pihak berkuasa Malaysia untuk menentang ekstremisme dan naratif keganasan adalah dengan menceritakan semula kisah-kisah dan imej positif Islam untuk menghapuskan versi imej Islam yang terpesong dan pembohongan tentang akidah (Hamidi, 2016). Khususnya, dalam mencegah naratif tersebut, kita perlu berupaya mendedahkan ajaran Islam yang bertentangan (termasuk al-Quran dan Hadis) yang dimanipulasikan oleh golongan ekstremis serta kemampuan Islam yang sebenar melalui amalan wasatiyyah untuk menampilkan (kesederhanaan). Ini juga termasuk membetulkan salah faham tentang jihad, hijrah dan naratif kebencian dan keganasan. imej Walaupun kebanyakan pendekatan yang diterajui oleh badan kerajaan, Jabatan Kemajuan Islam Malaysia (JAKIM) turut mengambil beberapa langkah penting untuk melibatkan masyarakat sivik Malaysia menjadi proaktif untuk mencabar tanggapan salah jihad melalui aktivisme hashtag '#Mahasiswa Islam Tolak Keganasan' (Ministry of Foreign Affairs of the Netherlands, 2017). Namun begitu, tindakan tersebut terhad kepada pelajar Malaysia dan ahli jawatankuasa masjid. Oleh itu, pendekatan dan usaha mencegah naratif ekstremisme yang lebih komprehensif amat diperlukan untuk melibatkan masyarakat Malaysia yang lebih inklusif mengambil bahagian dalam menentang naratif ekstremis. 3. Metod Kajian Metodologi kajian yang diimplementasikan adalah dengan menggunakan kaedah kualitatif. Secara spesifiknya, temu bual separa struktur telah dilaksanakan bersama peserta temu bual. Tujuan implementasi temu bual tersebut adalah untuk mendapatkan maklum balas terperinci dan mendalam dari peserta kajian. Seperti mana yang disebutkan oleh Lune dan Berg (2017) serta Clarke dan Braun (2017) temu bual separa struktur membolehkan penyelidik meneroka jawapan dengan lebih teliti. Seterusnya, dapatan kajian analisa melalui kaedah tematik bagi mengenal pasti tema-tema utama. Peserta kajian yang terlibat di dalam kajian ini dipilih secara selektif iaitu di mana peserta kajian perlulah mempunyai pengalaman atau terlibat secara langsung atau tidak langsung dalam isu atau aspek berkaitan kendalian ekstremisme agama. Jadual 1 menunjukkan latar belakang peserta kajian merangkumi identifikasi kepada nombor yang dilabel dan peranan peserta kajian. Peserta kajian yang ditemu bual terdiri dari pakar bidang dalam analisa ekstremisme, wakil organisasi bukan kerajaan, tokoh agama dan pempengaruh, pakar bidang bahasa, pakar bidang tasawuf, tahanan kumpulan ekstremis, wakil Polis Diraja Malaysia (PDRM), pencipta isi kandungan media sosial, pencipta kandungan produksi media digital, dan Menteri Hal Ehwal Agama yang pernah berkhidmat di Jabatan Perdana Menteri. Jadual 1: Maklumat Latar Belakang Perserta Kajian Peserta Kajian 1 Peranan Peserta 1 adalah pakar bidang dalam analisa ekstremisme. Selain itu, beliau juga berkhidmat di Pusat Antarabangsa bahagian 'counter extremism) di The Hague, Belanda dan bertindak sebagai wakil penasihat antarabangsa di Global Peace Institute, United Kingdom. © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 4
Malaysian Journal of Social Sciences and Humanities (MJSSH) (e-ISSN : 2504-8562) 2 3 4 5 6 7 8 9 10 Peserta 2 adalah ahli jawatankuasa tertinggi di Angkatan Belia Islam Malaysia. Beliau mempunyai pengalaman dalam menggerakkan misi kemanusiaan di Syria. Beliau juga merupakan seorang yang aktifi dalam melaksanakan dialog, latihan dan bengkel berkaitan kaedah menangani ekstremisme. Peserta 3 merupakan seorang hafizul Qur'an dan tokoh agama. Selain aktif di media sosial dengan lebih dari 140,000 pengikut sebagai pempengaruh, beliau juga aktif menyampaikan ceramah dan motivasi termasuklah menyentuh aspek ekstremisme agama. Peserta 4 aktif dalam penyelidikan berkaitan kaedah untuk menangani ekstremisme. Beliau adalah pakar dalam bidang bahasa yang mana kemahiran dan kepakaran beliau diimplementasikan untuk mendalami strategi manupulasi oleh kumpulan atau individu ekstremis. Peserta 5 aktif menyampaikan ceramah agama dan kerap memberikan perkongsian berkenaan Tasawuf dan kepercayaan agama. Beliau juga berkhidmat sebagai pakar Tasawuf di Jabatan Kemajuan Islam Malaysia (JAKIM) di Pusat Maklumat Penyelidikan Islam. Peserta 6 merupakan individu yang mempunyai pengalaman ditahan oleh The Islamic State of Iraq and Syria (ISIS) semasa misi kemanusiaanya di Syria. Peserta 7 wakil Polis Diraja Malaysia (PDRM), Bukit Aman, unit pencegahan ekstremisme dan terorrisme. Unit berkaitan komited dalam membantu mencegah ekstrmisme dan kegananasan / militan. Peserta 8 merupakan pencipta kandungan digital Tarbiah Sentiap yang juga merupakan pempengaruh melalui platform YouTube dengan lebih dari 622,000 pengikut dan Instagram dengan lebih dari 482,000 pengikut. Isi kandungan digital yang disebarkan di platform media sosial adalah bertujuan untuk mengajak orang ramai mendekati ajaran Islam secara harmoni dan santai. Peserta 9 adalah pencipta isi kandungan digital untuk program realiti. Beliau terlibat dalam produksi untuk program-program realiti seperti Imam Muda, Tahfiz Muda, Ustazah Pilihan dan Karnival Geng Masjid. Peserta 10 pernah berkhidmat di Jabatan Perdana Menteri sebagai Menteri Hal Ehwal Agama. Beliau komited menyampaikan perkongsian berkenaan tanagni ekstremisme dan salah faham agama. Selain platform media sosial, beliau juga aktif dalam dialog, penulisan artikel dan ceramah agama untuk menyampaikan mesej keamanaan dan ajaran Islam. 4. Dapatan Kajian 4.1. Salah Faham dan Manipulasi Naratif Jihad oleh Kumpulan dan Individu Ekstremis Naratif individu ekstremis yang menggunakan agama untuk mencapai matlamat politik banyak menjejaskan imej murni agama Islam dan menyebabkan masyarakat mudah terpesong akidah (Hamidi, 2016). Peserta kajian berpendapat bahawa kumpulan atau individu yang membawa ideologi ekstrem adalah golongan yang melampaui batas-batas agama dan mempunyai kepercayaan yang keterlaluan hingga menyebabkan mereka juga bertindak keterlaluan. Seperti yang disebutkan oleh pencipta kandungan digital dan program realiti di dalam temu bual: jihad yang dimanipulasikan kumpulan atau "Salah faham berkenaan jihad berlaku apabila sesetengah orang membawa kefahaman berkenaan tafsir dari ayat al-Qur'an yang mana mereka melihat perlu menentang orang kafir seperti mana berkurun lama dahulu tetapi tidak mengikut apa yang digariskan oleh agama Islam dan bertindak melampaui batas agama" (Peserta 9). © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 5
Malaysian Journal of Social Sciences and Humanities (MJSSH) (e-ISSN : 2504-8562) Menurut wakil Polis Diraja Malaysia (PDRM), unit pencegahan ekstremisme dan terrorisme yang berpusat di Bukit Aman, naratif ekstremis juga merujuk kepada naratif militan kerana kerap kali kumpulan atau individu yang terlibat dengan ekstremis dan militan berkaitan agama sering memanipulasi perkataan jihad: "Kita dapati militan ekstremis adalah pelbagai seperti Perjalanan Mimpi Yang Terakhir (PMYT), ajaran Ayah Pin dan sebagainya. Dalam konteks untuk bahagian pencegahan ekstremisme dan terorisme kami dapati doktrin mengenai jihad adalah doktrin atau ideologi yang kerap berlaku dan perlu dicegah." (Peserta 7). Salah faham berkenaan konsep jihad lebih mudah berlaku terutamanya dalam arena digital. Pempengaruh yang juga merupakan tokoh agama berpengaruh dan aktif menyampaikan ilmu agama berpendapat bahawa konsep jihad sering dimanipulasi oleh kumpulan atau individu ekstremis. Oleh kerana banyak disebarkan di dalam talian, masyarakat berpotensi untuk terdedah kepada fahaman atau ideologi ekstrem dalam pelbagai sumber termasuklah dari kumpulan atau individu ekstremis. Hal ini amat membimbangkan kerana pengguna sosial mempunyai kecenderungan untuk mengguna pakai apa yang dibaca, didengari atau dilihat di media sosial tanpa menyemak atau mengetahui kesahihan maksud jihad tersebut. Sekiranya fahaman jihad yang disampaikan mempunyai maksud tersurat atau tersirat yang membawa ideologi pelampau atau yang tidak menepati garis panduan Islam, sudah tentunya salah faham mengenai jihad akan sukar untuk dibendung. Hal ini dinyatakan di dalam temu bual penyelidikan: internet atau media "Dalam konteks digital atau dalam talian, salah faham berkenaan jihad lebih mudah berlaku kerana maklumat tanpa sempadan. Apabila kita masukkan kata kunci jihad menerusi pencarian seperti Google, sudah tentu kita mendapati pelbagai maksud jihad sama ada dari Ahlu Sunnah Wal Jama'ah, Syiah atau khawarij, termasuklah dari kumpulan ekstremis. Di Malaysia, pengalaman saya melihat anak muda yang tidak fasih Bahasa Arab atau Bahasa Arab mereka sebagai bahasa kedua menyebabkan lebih kerap kecenderungan mereka untuk salah faham berkenaan maksud ayat tersebut. Apa yang bahaya adalah apabila individu mengambil maksud tersebut tanpa mengetahui maksud jihad yang mana yang benar untuk ditakrifkan. Jadi, salah faham begini perlu diteliti kerana menjadi punca pelbagai ideologi untuk wujud" (Peserta 3) Isu ini turut menjadi perhatian kerana isi kandungan digital berkaitan ayat al-Qur'an dan hadith yang dimanipulasikan kebiasaannya dalam Bahasa Arab. Justeru, oleh kerana Bahasa Arab bukanlah bahasa utama di Malaysia, kebanyakan pelajar mahupun mana- mana individu juga mudah terdedah kepada salah faham takrifan jihad. Kesemua peserta kajian bersetuju bahawa pentingnya untuk menentang dan mencegah tafsiran jihad yang tidak betul atau yang dimanipulasikan. Terutamanya tafsiran jihad yang dibentuk sendiri oleh kumpulan-kumpulan ekstremis dan militan. Sebagai contoh, peserta kajian memaklumkan bahawa terdapat naratif jihad yang disebarkan kumpulan dan individu Salafi Jihad yang mana kumpulan ini menggunakan tafsiran mereka untuk mentafsir jihad melalui kaedah keganasan dan untuk mencapai apa yang diinginkan. Kumpulan tersebut juga aktif dalam penyaluran video-video, audio dan sebagainya dan mengajak ahli yang direkrut ke negara-negara luar seperti ke negara Syria. © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 6
Malaysian Journal of Social Sciences and Humanities (MJSSH) (e-ISSN : 2504-8562) 4.2. Keperluan Memahami dan Memberi Pendedahan Strategi Manipulasi Naratif Kumpulan atau Individu Ekstremis Pakar ekstremisme yang turut berpengalaman dalam mengendalikan proses rehabilitasi berpendapat bahawa pentingnya untuk mendalami struktur ideologi dan kefahaman ekstremis. Proses ini membolehkannya untuk mengetahui dan mengkaji lebih lanjut tentang mengapa seseorang individu yang terlibat dengan kefahaman ekstremis terjebak dengan kumpulan tersebut, seterusnya berupaya memanipulasi individu lain. Seperti yang dijelaskan di dalam temu bual: "Salah satu tugas saya di Malaysia adalah berjumpa dengan tahanan di malaysia kerana tuduhan keganasan dan ekstremisme yang dilakukan. Jadi saya ditugaskan untuk menemubual dan juga menjalankan program pemulihan. Dari pengalaman saya, adalah penting untuk memahami apa yang mereka percaya. Perkara ini saya lihat sebagai kepentingan memahami struktur ideologi individu berkenaan" (Peserta 1). Pakar bidang bahasa yang mempunyai kepakaran analisa strategi manipulasi kumpulan atau individu ekstremis seperti Daesh berpendapat bahawa pentingnya untuk tidak hanya mendidik masyarakat berkenaan ideologi ekstremis sahaja, tetapi ianya perlu disusuli dengan pendedahan bagaimana kumpulan-kumpulan ekstremis beroperasi terutamanya berkaitan naratif: "Sebagai seorang ahli dan pakar bahasa, saya melihat naratif kumpulan ekstremis secara mendalam dan terperinci, kerana saya percaya bahawa, daripada hanya menunjukkan dan mendidik orang ramai tentang ideologi ekstremis, ia juga penting untuk kita mendedahkan strategi manipulasi yang lebih spesifik yang pernah dilaksanakan kumpulan ekstremis. Sebagai contoh, banyak kajian telah menyebut tentang penyalahgunaan ayat al-Qur'an dan mereka memanipulasi ayat al-Qur'an dalam aspek politik. Kita boleh lihat kumpulan ekstremis menggunakan strategi tersebut untuk meneruskan agenda mereka dan menarik orang ramai untuk menyertai kumpulan mereka" (Peserta 4). Menurut peserta kajian, kumpulan mahupun individu yang terlibat dengan ekstremisme berkaitan agama, khususnya agama Islam, dilihat sering memanipulasi ayat al-Qur'an dalam konteks mencapai matlamat politik seperti mewujudkan kawasan pemerintahan Islam. Pelbagai modus operandi yang diimplementasikan antaranya penerapan ayat al- Qur'an yang dimanipulasikan diterapkan di dalam pembinaan video dengan elemen- elemen lain seperti sejarah, sosial dan politik agar naratif atau penceritaan yang dibentuk mudah diterima dan berkait dengan masyarakat. Menurut peserta kajian yang berpengalaman dalam menjalankan beberapa inisiatif seperti bengkel, dialog, dan latihan berkaitan ekstremisme, kumpulan atau individu ekstremis sering memanipulasi sejarah berkaitan Peperangan Badar untuk disesuaikan dalam mencapai matlamat mereka. Seperti yang disebutkan di dalam temu bual kajian: "Kumpulan ekstremis juga mencipta video naratif kandungan berdasarkan ayat al-Qur'an yang dimanipulasi tetapi mereka mencipta hubungan yang holistik kerana berupaya mengaitkan al-Qur'an yang ini untuk dimanipulasi dengan aspek politik, sejarah dan sosial © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 7
Malaysian Journal of Social Sciences and Humanities (MJSSH) (e-ISSN : 2504-8562) menjadikan ideologi mereka dengan lebih berkesan. Sebagai contoh, mereka selalu menggunakan sejarah Perang Badar" (Peserta 2). Sebagai contoh, jihad dikaitkan dengan peperangan Badar untuk menakluk sesebuah tempat dan untuk mengembalikan zaman kegemilangan khalifah. Walau bagaimanapun, manipulasi naratif dan tindakan yang ditunjukkan oleh pihak ekstremis adalah bercanggah kerana tawanan perang dilayan dengan toleransi seperti mana yang ditunjukkan di dalam Perang Badar di zaman Rasulullah. Hal ini dijelaskan dalam sesi temu bual: "Oleh itu, jika kita mahu bercakap berkaitan salah guna ayat yang dimanipulasi oleh kumpulan ekstremis seperti Daesh dalam aspek Perang Badar, kita perlu dedahkan konteks dan sejarah disebalik ayat al-Quran tersebut supaya orang ramai faham, terutamanya bagaimana ayat tersebut telah dimanipulasi untuk digunakan oleh kumpulan ekstremis" (Peserta 4). Justeru, kefahaman tentang sejarah Perang Badar tersebut adalah penting. Dalam konteks ini, untuk mengelakkan salah faham perkataan Jihad yang digunakan berkait dengan Perang Badar, adalah penting strategi pihak ekstremis didedahkan dan kebenaran berkaitan manipulasi ayat al-Qur'an dan sejarah Perang Badar yang sebenarnya perlu lah di disebarkan agar kefahaman masyarakat dapat ditingkatkan. 4.3. Modus Operandi Ektremis Seperti yang dibincangkan di dalam sorotan kajian, kumpulan atau individu ekstremis (agama) mengimplementasikan modus operandi dan naratif yang dikaitkan dengan elemen agama, ideologi, moral, sosial dan politik (Fishman, 2016). Menurut peserta kajian, kumpulan atau individu ekstremis memanipulasi konsep jihad dengan pelbagai kaedah. Natarif jihad diimplementasikan bukan hanya sekadar dalam bentuk teks, tetapi melalui kombinasi gambar, logo dan bendera yang mana perkataan 'La Ilaha Illallah' disertakan dalam kombinasi dan format tersebut. Konotasi jihad juga sering dikaitkan dengan berjihad menggunakan senjata dan di medan peperangan. Seperti mana yang disebutkan oleh peserta kajian, yang merupakan pakar bidang Tasawuf di Jabatan Kemajuan Islam Malaysia (JAKIM): "Di antara modus operandi ekstremis adalah mereka mengedarkan gambar-gambar, logo atau bendera yang mana merangkumi perkataan Lailaha illallah Muhammad Rasullullah. Kemudian disertakan dengan gambar senjata dan perkataan jihad. Jadi, jihad tersebut amat berbahaya ditaktifkan seolah berjihad hanya tertumpu kepada penggunaan senjata yang kemudiannya disebarkan ke risalah-risalah termasuklah platform- platform media sosial" (Peserta 5). Kumpulan ekstremis seperti Daesh beroperasi berdasarkan tafsiran agama yang didorong oleh tafsiran regresif dan penguatkuasaan keganasan agama (El-Muhammady, 2017; Yasin, 2017). Menurut Menteri terdahulu di Jabatan Perdana Menteri bagi Hal Ehwal Agama, modus operandi ekstremis yang memanipulasi ajaran agama Islam sering mengaitkan istilah jihad sebagai kaedah untuk berjuang untuk agama tetapi mereka memanipulasi dengan tidak menyebarkan ajaran Islam yang sebenar. Kaedah ini amat berbahaya kerana kumpulan atau individu ekstremis sering menumpukan kepada © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 8
Malaysian Journal of Social Sciences and Humanities (MJSSH) (e-ISSN : 2504-8562) kumpulan sasaran yang tidak mempunyai asas agama yang kuat atau yang sedang mencari hala tuju diri. Oleh kerana seseorang individu mencari asas hidup dalam beragama, dirinya akan mudah menerima dan terpengaruh: "Ekstremis cuba merekrut dengan menggunakan istilah jihad iaitu untuk berjuang dan mendaulatkan Islam, tetapi ideologi mereka tidak menepati ajaran sebenar agama Islam. Mereka menggunakan istilah jihad untuk mempengaruhi masyarakat awam, terutamanya yang yang tidak mempunyai asas agama yang kuat. Individu yang terpengaruh akan mula merasakan bahawa ia adalah perjuangan yang sebenar-benarnya" (Peserta 10) Wakil unit pencegahan ekstremisme dan terrorisme di Bukit Aman, Polis Diraja Malaysia (PDRM) menyatakan bahawa modus operandi ekstremis juga semakin giat di platform media sosial terutamanya rangkaian sosial seperti Telegram dan WhatsApp. Ia boleh melibatkan pengguna-pengguna media sosial yang mencari maklumat yang pelbagai atau maklumat spesifik terutamanya berkaitan isu jihad, pujukan berjihad di luar negara seperti di Syria, Libya dan Afghanistan serta perasaan ingin tahu berkenaan dengan kumpulan-kumpulan ekstremis yang dilihat melakukan jihad untuk tujuan tertentu. Situasi tersebut akan mudah memerangkap pengguna media sosial yang akhirnya dipujuk oleh kumpulan atau individu ekstremis dan memudahkan mereka berinteraksi secara personal dengan ciri-ciri komunikasi secara rahsia atau sulit (end-to-end encryption) melalui aplikasi seperti Telegram dan WhatsApp: "Jika di Malaysia, saya lihat kebanyakannya kes-kes yang berkaitan dengan ekstremisme ini apabila individu mendapat maklumat tertentu dan pelbagai di platform digital sehinggalah mereka masuk ke dalam kumpulan atau kita panggil kumpulan rahsia seperti Telegram atau WhatsApp yang memang menjurus kepada proses merekrut" (Peserta 7). Menurut peserta kajian yang berpengalaman ditahan oleh The Islamic Statet of Iraq and Syria (ISIS) semasa misi kemanusiaannya di Syria, beliau menyatakan bahawa setelah seseorang individu berkomunikasi atau berhubung secara langsung dengan kumpulan atau individu ekstremis, mereka akan bercerita berkenaan naratif ganjaran dan hukuman berada di dunia dan akhirat. Kumpulan atau individu ekstremis akan memanipulasi keadaan atau situasi yang boleh menyebabkan seseorang individu berasa dia berada di dalam keadaan yang banyak melakukan kesalahan atau dosa dan seterusnya memujuk individu tersebut untuk menebus kesalahan dengan melakukan jihad untuk penyucian diri. Contohnya dengan terlibat dalam peperangan, pengeboman, dan menyumbang dana. Seperti yang disebutkan di dalam temu bual: "Kebiasaannya, seseorang individu cenderung untuk sertai kumpulan seperti ekstremis adalah kerana mereka mahukan ada ganjaran. Contohnya, seseorang individu itu merasakan diri dia telah banyak melakukan dosa, jadi dengan menyertai jihad, mereka merasakan kaedah itu dapat menghapuskan dosa atau membersihkan diri mereka. Jadi kumpulan ekstremis yang ingin merekrut ahli akan menggunakan pendekatan jihad dan disertai dengan ganjaran tersebut seolah memberi terapi kerohanian dan penyucian diri" (Peserta 6). © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 9
Malaysian Journal of Social Sciences and Humanities (MJSSH) (e-ISSN : 2504-8562) "Kumpulan ekstremis juga mempunyai pelbagai modus operandi untuk menggerakkan naratif jihad mereka. Yang pertama, jika tidak mampu untuk ke negara luar seperti ke Syria, kumpulan ekstremis akan memujuk supaya individu menumpukan kepada penyaluran dana sebagai kaedah jihad. Mereka juga memberi sogokan 'simpati' dengan apa yang berlaku di luar negara. Dan menggunakan propaganda-propaganda tersebut supaya individu berasa ingin keluar berjihad secara fizikal atau menyalurkan dana untuk mereka mencapai apa yang diinginkan" (Peserta 7) Oleh yang demikian, dapat dilihat bahawa modus operandi ekstremis tidak hanya tertumpu kepada bentuk penceritaan atau naratif kerana ia membawa kepada kesan terhadap perlakuan individu. Majoriti peserta kajian juga bersetuju bahawa ekstremisme agama tidak hanya melibatkan ideologi atau pemikiran kerana di Malaysia, negara ini turut berhadapan dengan ekstremisme yang berlaku secara fizikal. Ini adalah kerana cara berfikir atau ideologi itu boleh membawa kepada kelakuan dan tindakan. 5. Kesimpulan Artikel ini memberikan kefahaman berkaitan strategi manipulasi naratif, menggariskan keperluan dalam memberikan panduan kepada masyarakat tentang manipulasi naratif serta modus operandi yang dilakukan oleh kumpulan atau individu ekstremis. Dapatan kajian bagi artikel ini di dokong oleh perspektif organisasi dan individu dari pelbagai latar belakang sosial. Ia merangkumi pempengaruh yang juga tokoh agama, organisasi bukan kerajaan, tahanan ISIS, pencipta isi kandungan media sosial, produser media digital, menteri agama terdahulu, pakar anti-ektremisme, pakar bidang bahasa dan pakar bidang tasawuf. Bagi mengelakkan lebih ramai masyarakat awam mudah terpengaruh dengan naratif yang dimanipulasikan oleh pelampau atau ekstremis agama, peserta kajian bersetuju bahawa pentingnya untuk merungkai naratif jihad yang sering menjadi punca salah faham. Ini adalah kerana salah faham yang berpunca dari pemikiran dan ideologi akhirnya akan memberi jihad sering dimanipulasikan kumpulan atau individu ekstremis yang dikaitkan dengan sejarah peperangan. Di Malaysia, salah faham berkaitan jihad juga boleh berlaku terutamanya apabila penceritaan atau naratif jihad yang dilakukan melalui Bahasa Arab dan individu tidak mempunyai kefahaman yang mendalam berkaitan jihad dan Bahasa Arab bukan bahasa utama. implikasi terhadap tindakan. Salah faham naratif Saling berkait adalah keperluan untuk memahami dan memberi pendedahan berkaitan strategi manipulasi naratif kumpulan dan individu ekstremis. Ia adalah kerana salah faham berkaitan naratif jihad atau kecenderungan untuk menerima naratif ekstremis adalah kerana kurangnya kefahaman terhadap struktur ideologi ekstremis. Apabila pendedahan berkaitan strategi manipulasi naratif ekstremis dapat dikongsikan kepada masyarakat, ia memberikan kefahaman agar masyarakat lebih berhati-hati. Dapatan kajian turut menunjukkan bahawa naratif ekstremis sering memanipulasi ayat al-Qur'an yang kemudiannya dikaitkan dengan elemen-elemen sejarah Islam, aspek sosial dan politik agar ianya dapat menyentuh emosi orang awam. Masyarakat juga perlu diberi didikan berkaitan modus operandi ekstremis yang kian pelbagai. Terutamanya apabila pelampau agama mula menggunakan pendekatan menggunakan gambar, logo dan bendera yang dikaitkan dengan elemen-elemen Islamik © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 10
Malaysian Journal of Social Sciences and Humanities (MJSSH) (e-ISSN : 2504-8562) tetapi menggunakan pendekatan yang regresif. Selain itu, kumpulan atau individu ekstremis juga memanipulasi platform media sosial untuk menyebarkan naratif atau penceritaan dengan meletakkan strategi ganjaran dan hukuman yang akhirnya memudahkan mereka untuk memperdaya dan merekrut ahli yang mempunyai kecenderungan dan minat untuk mengetahui ideologi mereka lebih mendalam. Justeru, masyarakat perlu didik dengan diberikan pencerahan berkenaan strategi manipulasi dan modus operandi ekstremis. Kelulusan Etika dan Persetujuan untuk Menyertai Kajian (Ethics Approval and Consent to Participate) Para penyelidik telah mematuhi garis panduan etika penyelidikan yang disediakan oleh Jawatankuasa Etika Penyelidikan Universiti Sains Islam Malaysia (USIM). Kajian ini melibatkan subjek manusia sebagai peserta kajian dan telah dijalankan mengikut piawaian etika jawatankuasa penyelidikan institusi. Kesemua peserta kajian telah memberikan persetujuan mengikuti kajian ini. Penghargaan (Acknowledgement) Para penyelidik mengucapkan penghargaan kepada Universiti Sains Islam Malaysia untuk penganugerahan geran kajian dan peserta kajian yang telah memberikan kerjasama menjayakan kajian ini. Kewangan (Funding) Artikel ini merupakan hasil kajian dari Skim Geran Penyelidikan Universiti Sains Islam Malaysia kod PPPI/USIM-RACER_0120/FKP/051000/11320 dengan tajuk 'Online Activism And Alternative Narrative Model In Countering Extremist Violence Narrative In Malaysia'. Konflik Kepentingan (Conflict of Interest) Penulis melaporkan tiada sebarang konflik kepentingan berkenaan penyelidikan, pengarangan atau penerbitan kajian ini. Rujukan Clarke, V., & Braun, V. (2017). Thematic analysis. The Journal of Positive Psychology, 12(3), 297-298. El-Muhammady, A. (2017). External Conflicts and Malaysia's National Security: The Case of Daesh. The Journal of Defence and Security, 8(1), 42-56. Fishman, Defining (2016). B. ISIS. Survival, 58, Hamidi, A. Z. (2016). Malaysia's Policy on Counter Terorrism and Deradicalisation Strategy. Journal of Public Security and Safety, 6(2), 1-16. Jawhar, J. (2016) Terrorists' Use of the Internet: The Case of Daesh. Kuala Lumpur, Malaysia: The Southeast Asia Regional Centre for Counter-Terrorism (SEARCCT). Lune, H. & Berg, B. L. (2017). Qualitative Research Methods for the Social Science. Essex: Pearson. © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 179- 11
Malaysian Journal of Social Sciences and Humanities (MJSSH) (e-ISSN : 2504-8562) Ministry of Foreign Affairs of the Netherlands. (2017). Lessons from State-Sponsored Counter-Narrative Campaigns. Ministry of Foreign Affairs of the Netherlands. Yasin, N. A. M. (2017). The Evolution of Online Extremism in Malaysia. Counter Terrorist Trends and Analyses, 9(7). Muhd Imran, A. R., Rahimin Affand, A. R., Mohd Anuar, R. Siti Maimunah, Kahal & Rabiatul Adawiyyah, M. R. (2018). Analisis Fahaman Ekstremis Agama Dan Media Sosial Di Malaysia, Asian Journal Of Environment, History And Heritage, 2(1), 91-103. National Institute of Justice. (2023). Five things About The Tole of the Internet and Media Justice. in media-domestic-radicalization Domestic Radicalization. National Institute of Radicalisation Awareness Network. (2019). Preventing Radicalisation to Terrorism and Violent Extremism. Radicalisation Awareness Network. Radicalisation Awareness Network. (2020). Islamist Extremist: A Practical Introduction. Radicalisation Awareness Network. Reed, A. & Dowling, J. (2018). The Role of Historical Narratives in Extremist Propaganda. Defence Strategic Communications, 4(2018), 79-104. DOI 10.30966/2018.RIGA.4.3. Steed, B. L. (2016) ISIS: An Introduction and Guide to the Islamic State. California: ABC- CLIO, LLC. © 2024 by the authors. Published by Secholian Publication. This article is licensed under a Creative Commons Attribution 4.0 International License (CC BY). 12